ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

**PRIMAR**

# REFERAT DE APROBARE

**la proiectul de hotărâre privind stabilirea procedurii de desfășurare**

**a ședințelor Comisiilor de specialitate şi a şedinţelor Consiliului Local**

**al municipiului Câmpulung Moldovenesc, în situații excepționale,**

**constatate de autoritățile abilitate**

Având în vedere evoluţia situaţiei epidemiologice pe teritoriul României şi în zona noastră, cu privire la evaluarea riscului de sănătate publică pentru perioada imediat următoare, care indică o creştere masivă a numărului de persoane infectate cu coronavirusul SARS-CoV-2, este necesară luarea unor măsuri pentru limitarea răspândirii acestuia.

Pe durata stării de urgenţă, instituită prin Decretul nr. 195/2020, autorităţile administraţiei publice locale trebuie să ia măsuri pentru organizarea activităţii astfel încât să fie evitat, pe cât posibil, contactul direct între persoane, inclusiv prin utilizarea mijloacelor electronice de comunicare.

În acest sens, autorităţile locale trebuie să stabilească măsurile care se impun pentru asigurarea desfăşurării optime a activităţii, cu respectarea regulilor de disciplină sanitară stabilite de autorităţile cu atribuţii în domeniu, inclusiv a hotărârilor Comitetului Naţional privind Situaţiile Speciale de Urgenţă, urmărind cu prioritate asigurarea prevenţiei şi reducerea riscului de îmbolnăvire.

Având în vedere cele menţionate propun adoptarea unei proceduri de desfășurare a ședințelor Comisiilor de specialitate şi a şedinţelor Consiliului Local al municipiului Câmpulung Moldovenesc, prin care să se utilizeze mijloacele electronice de comunicare, printr-o platformă video online.

Cu aceste precizări, supun aprobării dumneavoastră acest proiect de hotărâre.

**PRIMAR,**

**Negură Mihăiță**